CELEX: 32011D0886
Language: lt
Date: 1323648000000
Title: 2011/886/ES: 2011 m. gruodžio 12 d. Tarybos sprendimas dėl pozicijos, kurios Europos Sąjunga turi laikytis EEE jungtiniame komitete dėl EEE susitarimo IV priedo (Energetika) dalinio pakeitimo

28.12.2011   
            
            
               LT
            
            
               Europos Sąjungos oficialusis leidinys
            
            
               L 344/31
            
         TARYBOS SPRENDIMAS
   2011 m. gruodžio 12 d.
   dėl pozicijos, kurios Europos Sąjunga turi laikytis EEE jungtiniame komitete dėl EEE susitarimo IV priedo (Energetika) dalinio pakeitimo
   (2011/886/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnio 1 dalį, 192 straipsnio 1 dalį ir 218 straipsnio 9 dalį,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Europos ekonominės erdvės susitarimo (2) (toliau – EEE susitarimas) IV priede išdėstytos specialios su energetika susijusios nuostatos ir priemonės;
            
         
               (2)
            
            
               į EEE Susitarimą turėtų būti įtraukta 2009 m. balandžio 23 d. Europos Parlamento ir Tarybos direktyva 2009/28/EB dėl skatinimo naudoti atsinaujinančių išteklių energiją, iš dalies keičianti bei vėliau panaikinanti Direktyvas 2001/77/EB ir 2003/30/EB (3);
            
         
               (3)
            
            
               Direktyva 2009/28/EB panaikinama 2001 m. rugsėjo 27 d. Europos Parlamento ir Tarybos direktyva 2001/77/EB dėl elektros, pagamintos iš atsinaujinančiųjų energijos išteklių, skatinimo elektros energijos vidaus rinkoje (4), kuri yra įtraukta į EEE Susitarimą ir todėl pagal EEE Susitarimą turi būti panaikinta;
            
         
               (4)
            
            
               tai, kaip Norvegija siekia 2020 m. planinio rodiklio, kuriuo apibrėžiama, kokią bendro galutinio energijos suvartojimo dalį turi sudaryti atsinaujinančių išteklių energija, turi būti vertinama atsižvelgiant į didelę pradinę atsinaujinančių išteklių energijos dalį palyginti su ES valstybėmis narėmis ir į netikrumą dėl pasiūlos ir paklausos dėl vandens energija grindžiamos energijos gamybos sistemos pobūdžio ir šalto klimato,
            
         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjunga turi laikytis EEE jungtiniame komitete dėl EEE susitarimo IV priedo (Energetika) dalinio pakeitimo grindžiama EEE jungtinio komiteto sprendimo projektu, pridedamu prie šio sprendimo.
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2011 m. gruodžio 12 d.
      
         
            Tarybos vardu
         
         
            Pirmininkas
         
         S. NOWAK
      
   
   
      (1)  OL L 305, 1994 11 30, p. 6.
   
      (2)  OL L 1, 1994 1 3, p. 3.
   
      (3)  OL L 140, 2009 6 5, p. 16.
   
      (4)  OL L 283, 2001 10 27, p. 33.
   
      PROJEKTAS
      EEE JUNGTINIO KOMITETO SPRENDIMAS
      Nr. …
      … m. … … d.
      kuriuo iš dalies keičiamas EEE susitarimo IV priedas (Energetika)
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą su pakeitimais, padarytais Europos ekonominės erdvės susitarimą patikslinančiu protokolu (toliau – Susitarimas), ypač į jo 98 straipsnį,
      kadangi:
      
                  (1)
               
               
                  Susitarimo IV priedas paskutinį kartą buvo iš dalies pakeistas … m. … … d. EEE jungtinio komiteto sprendimu Nr. … (1);
               
            
                  (2)
               
               
                  į Susitarimą turėtų būti įtraukta 2009 m. balandžio 23 d. Europos Parlamento ir Tarybos direktyva 2009/28/EB dėl skatinimo naudoti atsinaujinančių išteklių energiją, iš dalies keičianti bei vėliau panaikinanti Direktyvas 2001/77/EB ir 2003/30/EB (2);
               
            
                  (3)
               
               
                  Direktyva 2009/28/EB panaikinama Europos Parlamento ir Tarybos direktyva 2001/77/EB (3), kuri yra įtraukta į Susitarimą ir todėl pagal Susitarimą turi būti panaikinta;
               
            
                  (4)
               
               
                  tai, kaip Norvegija siekia 2020 m. planinio rodiklio, kuriuo apibrėžiama, kokią bendro galutinio energijos suvartojimo dalį turi sudaryti atsinaujinančių išteklių energija, turi būti vertinama atsižvelgiant į didelę pradinę atsinaujinančių išteklių energijos dalį palyginti su ES valstybėmis narėmis ir į netikrumą dėl pasiūlos ir paklausos dėl vandens energija grindžiamos energijos gamybos sistemos pobūdžio ir šalto klimato,
               
            PRIĖMĖ ŠĮ SPRENDIMĄ:
      1 straipsnis
      Susitarimo IV priedas iš dalies keičiamas taip:
      
                  1.
               
               
                  19 punkto (Europos Parlamento ir Tarybos direktyva 2001/77/EB) tekstas išbraukiamas nuo 2012 m. sausio 1 d.;
               
            
                  2.
               
               
                  po 40 punkto (Komisijos reglamentas (ES) Nr. 774/2010) įterpiama:
                  
                              „41.
                           
                           
                              
                                 32009 L 0028: 2009 m. balandžio 23 d. Europos Parlamento ir Tarybos direktyva 2009/28/EB dėl skatinimo naudoti atsinaujinančių išteklių energiją, iš dalies keičianti bei vėliau panaikinanti Direktyvas 2001/77/EB ir 2003/30/EB (OL L 140, 2009 6 5, p. 16).
                              Direktyvos nuostatos šio Susitarimo tikslais pritaikomos taip:
                              
                                          a)
                                       
                                       
                                          Direktyva netaikoma Lichtenšteinui.
                                       
                                    
                                          b)
                                       
                                       
                                          3 straipsnio 1 dalies antras sakinys netaikomas ELPA valstybėms.
                                       
                                    
                                          c)
                                       
                                       
                                          4 straipsnio 2 dalyje įterpiama:
                                          „Norvegija ir Islandija apie savo nacionalinius atsinaujinančių išteklių energijos veiksmų planus praneša ELPA priežiūros institucijai ne vėliau kaip per šešis mėnesius nuo EEE jungtinio komiteto sprendimo Nr. …, kuriuo įtraukiama Direktyva 2009/28/EB, įsigaliojimo.“
                                       
                                    
                                          d)
                                       
                                       
                                          22 straipsnio 1 dalyje įterpiama:
                                          „Norvegija ir Islandija iki 2013 m. gruodžio 31 d. ir po to kas dvejus metus pateikia skatinimo naudoti atsinaujinančių išteklių energiją ir jos naudojimo pažangos ataskaitą. Paskutinė reikalaujama ataskaita bus penktoji, kurią reikia pateikti iki 2021 m. gruodžio 31 d.“
                                       
                                    
                                          e)
                                       
                                       
                                          I priedo A punkte įterpiama:
                                          
                                                       
                                                   
                                                   
                                                      Kokią bendro galutinio energijos suvartojimo dalį sudarė atsinaujinančių išteklių energija 2005 m. (S2005)
                                                   
                                                   
                                                      Planinis rodiklis, kuriuo apibrėžiama, kokią bendro galutinio energijos suvartojimo dalį turi sudaryti atsinaujinančių išteklių energija 2020 m. (S2020)
                                                   
                                                
                                                      „Islandija
                                                   
                                                   
                                                      55,0 %
                                                   
                                                   
                                                      64 %
                                                   
                                                
                                                      Norvegija
                                                   
                                                   
                                                      58,2 %
                                                   
                                                   
                                                      67,5 %“ “
                                                   
                                                
                                    
                        
            2 straipsnis
      
         Europos Sąjungos oficialiojo leidinio EEE priede skelbtinas Direktyvos 2009/28/EB tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja …, jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (4).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje
         
            
               EEE jungtinio komiteto vardu
            
            
               Pirmininkas
            
            
               EEE jungtinio komiteto sekretoriai
            
         
      
      
         (1)  OL L …
      
         (2)  OL L 140, 2009 6 5, p. 16.
      
         (3)  OL L 283, 2001 10 27, p. 33.
      
         (4)  [Konstitucinių reikalavimų nenurodyta.] [Konstituciniai reikalavimai nurodyti.]